ming030890/wiki-yue-high-quality huggingface dataset:
森美小儀歌劇團

森美小儀歌劇團係一個由商業電台嘅唱片騎師森美同小儀組成嘅劇團。佢哋成立呢個劇團嘅目的係為咗喺長暑假期間，為年輕人提供一啲活動，令佢哋度過一個充實嘅暑假。佢哋嘅第一個演出係《很長的good morning miss》，不過森美小儀講過，其實劇團成立之後嘅第一個正式劇目係《十九樓半嘅夏天》。之後佢哋經常會邀請一啲歌手參與演出。直到10周年紀念作品《Prison De Ballet》，之後佢哋決定同觀眾暫別。森美解釋每次演出都好辛苦，加上暑假期間想賺錢嘅最佳時間，每年佢哋至少會損失六位數字嘅收入。最重要嘅係演出形式亦都唔同，要有新嘅形式先會考慮再演出。

演出
參與森美小儀歌劇團次數最多嘅歌手係梁漢文同何韻詩，佢哋兩個分別有4次參與歌劇團嘅演出。其中有3次係一齊上台演出，分別係《十九樓半嘅夏天》、《大衛營》同埋《早安啊！曼克頓》。
森美蘭

森美蘭（馬來話：Negeri Sembilan，意思係「第九個州」；爪夷文：نڬري سمبيلن‎）係馬來西亞馬來西亞半島西海岸一個州屬，喺首都吉隆坡南面。呢個州實際上無中文名，只係住喺嗰度嘅華人將馬來文「Sembilan」翻譯過嚟。
森美蘭州首府係芙蓉，州王宮所在地喺神安池（馬來話：Seri Menanti）。同馬來西亞半島其他州屬唔同嘅係森美蘭州君主叫做最高統治者，而唔係蘇丹。森美蘭唔係君主世襲制，最高統治者係由州入面四大部落，即係雙溪芙蓉、林茂、日叻務同柔河酋長選出。

首長
森美蘭州實行君主立憲制，現任森美蘭最高統治者係 Tuanku Muhriz ibni Almarhum Tuanku Munawir，而最高統治者係 Tuanku Aishah Rohani binti Almarhum Tengku Besar Mahmud。

人口
森美蘭州有7個地區。

種族
森美蘭2015年總人口有1,098,500。馬來人佔 622,000（56.6%）（多數米南佳保人）、其他馬來西亞土著佔20,700（1.9%）、華人佔234,300（21.3%）、印度人佔154,000（14%）、其他佔 4,200（0.4%）、非馬來西亞公民佔 63,300（5.8%）。呢個州屬比其他馬來西亞州屬多印度人。直到依家，呢個州叫做 the strongholds of Adat Perpatih in Malaysia。

語言
森美蘭州係一個多民族州屬，每個民族都講返佢哋嘅語言同方言。森美蘭州人講好觸特嘅馬來文叫做「森美蘭馬來語」，或者當地本地語言「Baso Nogoghi」。呢種人同馬來西亞半島其他馬來文品種無咩密切關係，但係同鄰國印尼蘇門答臘人所講嘅馬來文特別係Minangkabau關係密切。
除咗馬來人，華人社區亦會講返佢哋嘅語言同方言。大部分華人用廣東話、華語或者福建話溝通。少數民族Orang Asli例如Temuans人講一種同馬來文相似嘅語言。另外，標準馬來語喺全州廣泛使用。
森美蘭州嘅印度人屬於唔同種族。泰米爾語係印度泰米爾人同錫蘭泰米爾人嘅母語。另外，森美蘭州城鎮入面亦存在少數泰盧固語同旁遮普語。

州行政委員會
1959年憲法設立咗州行政委員會。佢由Menteri Besar主席同其他十名成員組成。 Menteri Besar同其他委員會成員由委員Yang Di-Pertuan Besar任命。 現任Menteri Besar或者行政部長係阿敏努丁·哈侖。

經濟
製造業佔森美蘭州國內生產總值（GDP）近一半，其次係服務同旅遊業（40.3％）、農業（6％）、建築業（2.2％）同採礦業（0.3％）。製造業活動包括電子用品同電子產品、紡織品、家具、化學品、機器、金屬製品同橡膠製品。一共有三個主要工業區，包括Senawang、雙溪芽篤（Sungai Gadut）、Tuanku Jaafar 工業園，同埋波德申嘅汝來同丹那美拉。可口可樂原定喺Bandar Enstek 營運一間10億令吉嘅入樽廠。
森美蘭州主要係一個農業州。但係，幾個工業區嘅成立增加咗呢個州嘅製造業，為呢個州經濟做出貢獻。
農業活動包括橡膠同油棕種植園、養畜牲、果園同蔬菜種植。大約3099平方公里用嚟做橡膠同油棕種植。

交通
芙蓉站
芙蓉線係馬來亞鐵道旗下嘅KTM通勤鐵路中馬區服務其中一條路線，亦屬於陸路公共交通委員會（SPAD）嘅大吉隆坡/巴生谷綜合運輸系統。呢條路線途徑森美蘭州、雪蘭莪州同吉隆坡，連接首都吉隆坡同芙蓉、加影、冼都等周邊市郊城鎮，喺1995年8月開始投入服務。
森美蘭嘅芙蓉－淡邊電動火車雙軌工程喺2012年8月16號竣工，同時亦增加咗兩個全新車站，分別喺新那旺（Senawang）同雙溪芽篤（Sungai Gadut），喺2011年1月開始運作。
森美蘭無任何機場，最近嘅機場係吉隆坡國際機場，需要通過收費站先去到。

教育
森美蘭州有幾間高等教育院校。呢啲院校大多數集中喺森美蘭州主要城鎮。以下會列出森美蘭州嘅公立同私立大學：

食物
森美蘭嘅傳統食物普遍都係辣，因為所用嘅食材之一係辣椒。受歡迎嘅菜餚包括仁當（Rendang）（用椰子奶同辣椒煮熟嘅牛肉塊）。如果想品嚐到Minangkabau風格（喺烹飪中非常獨特），可以親眼睇住佢哋喺每道菜中成日使用「大米辣椒」（小辣椒同好辣嘅辣椒）。烹飪「Masak Lemak Cili Padi」-將魚、肉或者菜同椰奶以及黃姜粉同辣椒粉混合。
森美蘭州另一道特色菜係「Lemang」，即係一種用椰子汁喺竹棒上用明火煮熟嘅糯米飯。佢通常厚同乾嘅咖哩肉一齊食。

旅遊景點
森美蘭同其他州屬相比，旅遊景點比較少。其中有神安池博物館、芙蓉博物館、烏魯文都瀑布（Ulu Bendol）、波德申海灘等，購物中心亦唔多。依家多數政府部門都遷移去芙蓉新城（Seremban 2），警局、消防局、法庭喺呢區。
較熱鬧嘅地方係靠近芙蓉新城嘅奧克蘭區（Oakland Commerce Square），嗰度多數係商業區。州入面主要商場有芙蓉新城Aeon商場、Era Square / Terminal 2（喺明佫酒家側邊）、Terminal 1、Seremban Parade等。
森秀昭

森秀昭（1972年10月16號—）係日本足球員，司職後衞，效力過廣島三箭，福岡黃蜂，及札幌岡薩多。
森美

森美（1973年12月3號—），原名梁志健，有「叔叔」、「森美大哥」之稱，係香港商業電台DJ，主持電台節目。亦係無綫電視藝員同節目主持。

底細、履歷
森美祖籍喺廣東中山市，佢4至15歲喺葵涌葵盛邨長大，讀過聖方濟愛德小學（石硤尾）同埋聖士提反書院（赤柱）、喇沙書院同埋香港中文大學；1994年參加商業電台「叱吒殺6新大陸」（DJ選舉比賽）而入行，主持週日節目《恐怖份子》、《志健美先生》，若干年後同小儀主持另一個節目《森美變態樂園》，之後二人一直都合作主持節目，好似《森美小儀 dot dot dot》、《森美托小儀所》、《森美小儀山寨王》、《架勢堂》等，其中一節目名為《笑談廣東話》更大受歡迎。2003年開始獨立擔當節目主持，有《森美移動》。佢係2001年商業電台「18-24歲最受歡迎DJ」。現時主持嘅節目有《早霸王》（同小儀共同主持）同埋《森美移動》（同詹志民、細So及陳強一齊主持）。
森美亦曾經喺有線電視同吳君如主持《先睇星期四》、《再睇星期五》節目，2005年12月播映最後一集。2006年擔任國際華裔小姐競選司儀，2006年3月至9月期間同電台拍檔小儀主持無綫電視綜藝節目《15/16》。同年獲電視廣播有限公司頒發「最受歡迎主持人」。2007年同楊千嬅主持《殘酷一叮》第二代，2008年同小儀主持若干集《亮相》。2009年同小儀一齊主持TVB 節目《千奇百趣》，介紹日本各地嘅珍奇事。
森美同時亦係金牌大風旗下藝人，主演電影包括《甜絲絲》、《我要做Model》、《雀聖2—自摸天后》，客串《新紮師妹》、《新紮師妹2》、《新紮師妹3》、《醒獅》、《狼牙》。早年更加擔當《4x100 水着份子》男主角。2015年，佢同古天樂、楊千嬅、吳浣儀、吳耀漢、馮淬帆合演電影《五個小孩的校長》。
因為同叻哥同月同日，森美喺35歲生日晌《架勢堂》入面話自己要年年25歲，森美重自稱係叻哥接班人。但小儀就認為森美係大傻哥接班人。近年佢亦都經常喺《星島日報》寫專欄，名為《公子日記》。
2006年6月，森美同小儀喺電台節目《架勢堂》嘅遊戲環節「香港十大」選舉「我最想非禮的香港女藝人」，畀婦女團體指侮辱女性。事後電台將佢哋兩人停薪留職兩個月。
2019年7月，森美喺電台節目《早霸王》因應七二一元朗襲擊崩潰爆喊，並將原定環節改為畀聽眾點歌。

婚姻狀況
結咗婚（老婆係陳雅嫻），有一個仔同一個女。

演出
呢個表唔完整，歡迎加料。
森美旅行團

《森美旅行團》（英文：Sammy On The Go）係香港電視廣播有限公司製作嘅旅遊節目，總共有三輯。
第一輯由森美、麥美恩、高海寧、黃心穎主持，由2017年10月30號到11月10號逢禮拜一到五晚22:30－23:00喺翡翠台播；第二輯由森美、麥美恩、吳若希、丁子朗主持，由2018年8月13號到8月24號同一時段播；第三輯主持同第二輯一樣，由2019年11月25號到12月6號同一時段播。
柴灣池畔花園

柴灣池畔花園，香港公園之一，遊樂場之一，喺柴灣新廈街，英文叫Chai Wan Pool-side Garden。行政上歸東區。設施有滑板場。叫池畔皆因喺柴灣游泳池邊。
柴灣游泳池

柴灣游泳池（英文：Chai Wan Swimming Pool），係香港港島東區嘅一個公眾游泳池，喺柴灣樂耕埔新廈街345號，由康樂及文化事務署管理。
柴灣站

柴灣站（粵拼：caai4 waan1 zaam6；英文：Chai Wan Station）係香港港鐵港島綫東面嘅總站，喺香港東區柴灣。本站設有兩個月台，並以島式月台排列。本站係港島綫唯一嘅架空車站，近住4號幹線終點嘅迴旋處。

車站月台
車站設有2個月台，以島式月台排列，兩個月台嘅列車都前往堅尼地城方向，並不設落客專用月台及調頭隧道，列車到站後會喺該月台同一時間進行上落客及調頭，乘客可以按指示喺1號月台或2號月台搭港島綫往堅尼地城方向嘅列車。
月台已經安裝閘門。車站南邊設有一段架空越位路軌，該路軌盡頭近住興華邨。

車站出口
柴灣站設有5個出口，其中1個出口直接連接新翠花園，而車站底有一個公共運輸交匯處，乘客可用呢個交匯處轉其他交通工具。
A - 新翠花園
柴灣市政大廈、神召會菲律賓堂、樂軒台、新翠花園、公共圖書館、游泳池、環翠邨、茵翠苑、悅翠苑、小西灣、柴灣工業區
可途經新翠商場的升降機往返地面
B - 吉勝街
民政事務處、康翠臺、康民街、吉勝街、羅屋民俗館、樂翠臺、婦女／學生健康中心
C - 利眾街
巴士總站、看通中心、利眾街、寧富街、東區尤德夫人醫院
D - 怡翠苑
怡翠苑、柴灣公園、杏翠苑、室內運動場、翠樂邨、翠灣邨、宏德居、漁灣邨、漁灣社區會堂
E - 興華邨
柴灣浸信會、扶康會興華中心、母嬰健康院、政府合署、興華社區會堂、興華邨、文理書院（香港）
設有失明人士引導徑往返地面

利用狀況
柴灣站位於柴灣市中心一帶，鄰近住宅區同工業區，因此有唔少區內乘客用車站往返其他地區。而且車站底部設有一個公共運輸交匯處，有大量乘客轉乘其他交通工具來往小西灣、哥連臣角、赤柱等地；而喺清明節同重陽節期間，會有去哥連臣角拜山嘅人流，導致本站十分繁忙。
由於本站近住柴灣車廠，每當返放工繁忙時間之後，部份港島綫列車喺本站1號月台清客後，會暫停服務，返車廠，月台會喺嗰啲列車到站前發出廣播。嗰啲列車到站後，目的地顯示屏將會顯示回廠，而月台顯示屏中將顯示本班是不載客列車，使候車乘客知道列車到站後，只會落客，然後返車廠，並唔會載客。該列車閂門開車之前，月台西面嘅紅藍訊號燈上會亮起DP字樣嘅白色顯示訊號燈，駛回柴灣車廠。

車站歷史
柴灣站喺1985年5月31號同港島綫第一期工程啟用。
政府曾建議地下鐵路（即港鐵）研究將港島綫由柴灣延伸到小西灣，但由於路線迂迴，並未被地鐵接納。地鐵亦研究過利用輕便鐵路連接小西灣同柴灣，但由於造價同融資等各種問題而不了了之。
柴灣體育館

柴灣體育館，香港室內體育館之一，喺柴灣怡順街六號，英文叫Chai Wan Sports Centre。行政上歸東區。設施有籃球場、排球場、羽毛球場、壁球場、乒乓球檯、活動室、健身室。
柴灣角

柴灣角（Chai Wan Kok）係香港一地，喺荃灣西便。佢原本係海角，家下係荃灣新市鎮一部份，擴大指介乎荃灣市中心同荃灣西約之間一帶，包括山同填地。

史
早期文獻，柴灣角有香港鄧氏族人嘅祖墳，名三潭印月。香港市政局出版嘅《香港文物》話，柴灣角出土過新石器時代同埋漢代嘅文物。
英人地圖所示，柴灣角係介乎兩涌之間，一東一西，構成一海灣，至於此灣係咪叫柴灣，而角位係咪喺西涌之處，就唔可考。灣爲涌口灘地。家下翠豐臺，就正正兩涌之間，介乎海同灘之地上。東涌口約爲家下安育路，而西涌口約翠豐臺南角，青山公路處。柴灣角嘅柴灣，係極尋常嘅地名，香港島東北亦有柴灣。可能指浪柴，卽學名紅樹木，但今日已不可考。
一八九八年，英國由大清租新界後，柴灣角亦隨之入香港領域，柴灣角地近荃灣，是爲荃灣之約內。而爲咗方便交涌管治，無耐就開咗青山道，卽家下叫青山公路。青山道九咪處，就係柴灣角。當時呢段青山道，係起喺海上，灣對出嘅。呢段時期唔無村無圍，只有零丁嘅屋，同丁屎咁大嘅田。最近嘅村，東面海邊嘅白田壩，同北面一山之隔嘅涌角。
之後有零星工業發展，亦有人起寮仔住。一九二九年，《香港工商日報》提及有亞細亞煤礦公司辦事處。而一九三三年，柴灣角有寮仔，住有客家人。一九三四年，西面嘅下花山村，有西竹蘭寺，要經柴灣角落山，靠青山道往來。
到咗二十世紀六十年代，此灣對出填海，由灣至大涌道一地，叫柴灣角工業區。東面一涌，導入填地明渠，先至出海，家下明渠已蓋成暗渠，喺柴灣角變電話站東側。西面一涌，因開山，水導入東涌而斷流，導流喺翠豐臺後便。
填地一帶，有柴灣角街，由原柴灣角，直指大涌道。
除咗填地之外，荃景圍山上一帶住宅區，亦歸入柴灣角。以前呢帶係工業區，後尾工業淡出，住宅替代。當中較大有荃威花園，亦有荃灣港安醫院同柴柴灣角天主教小學。元荃古道荃灣入口，亦喺呢帶山上。
維基同享有多媒體嘅嘢：Chai Wan Kok
柴灣道

柴灣道（Chai Wan Road）係香港東區一條主要馬路，喺香港島筲箕灣到柴灣，西接筲箕灣道，東接小西灣道。總長約3公里。柴灣道起嚮山腰，將柴灣同港島北岸其它地區拎埋，包括連埋大潭道，係香港南區石澳同埋赤柱返太古城、東區海底隧道必經之路。嚮連接筲箕灣道處有行車天橋通東區走廊。

事件
2012年11月19號，柴灣道近明華大廈外長命斜落山，巴士失控，撞到阿公岩道，的士司機同乘客三人死，幾架車連環炒埋一埋，50乘客傷，1人重傷。
景甜

景甜（粵拼：ging5 tim4；簡化字：景甜；1988年7月21號—）係中華人民共和國女演員，陝西西安人，先後喺北京舞蹈學院附屬中學同北京電影學院表演系畢業，2008年出道，2016年憑電影《長城》做女主角而開始多人識。男朋友係中國乒乓球運動員張繼科。
景祐

景祐係北宋皇帝趙禎嘅第三個年號，相當於公元1034年到1038年，前後總共5年。
景福宮

景福宮（韓文：경복궁，粵拼：ging2 fuk1 gung1）係大朝鮮國開國國王李成桂喺1395年遷都下令起嘅第一座宮殿，亦係最主要同規模最大嘅宮殿，喺家下首爾正中心，佔地15萬坪，1553年火燭燒徂好多地方，1860年代大規模重建。朝鮮日治時期再被破壞，正門光化門被拆。
景田苑

景田苑係香港嘅一個居者有其屋屋苑，喺新界大圍翠田街12號，一共有6座樓，1983年入伙。呢個屋苑喺居者有其屋第五期甲開賣，嗰時嘅開賣價介乎港幣$171,800 － $231,000。
永恆族

《永恆族》（Eternals）係一套2021年嘅美國電影，由趙婷執導，安祖蓮娜祖莉、馬東石、陳靜、莎瑪希恩、理察麥登、傑夏寧頓、卡苗蘭哲尼主演。
永恆的起點

《永恆的起點》係中國樂隊零點樂隊出嘅第二張專輯。喺1996年12月30號由喜洋洋唱片發行。

簡介
全碟作詞、作曲都係由零點樂隊一手包辦。
永慶坊

永慶坊（粵拼：wing5 hing3 fong1）係中國廣東廣州一南北走向嘅內街同創意園區，喺荔灣區恩洲社區一帶，南起恩寧路，北到荔枝灣涌邊近粵劇藝術博物館後邊。前身係永慶大街、永慶一巷同永慶二巷。
2012年底由荔灣區人民政府同萬科合作開發，直到2016年9月30號開園之後而變成商務辦公同創意園地帶，2018年10月24號因習近平訪問而多咗遊客扎推觀光。區內部分屋宇仍有街坊住緊。
永戶勝也

永戶勝也（1995年1月15號—）係日本足球員，司職後衞，效力仙台七夕。
永恆的珍

《永恆的珍》係香港歌手譚詠麟發行第33張粵語專輯。
永承

永承係日本後冷泉天皇嘅一個年號，相當於公元1046年到1053年，前後總共8年。
永恆輪迴

永恆輪迴（eternal return）係個觀念，認為宇宙萬物會一路用完全相同嘅形式無窮盡噉循環落去，晌古埃及同印度哲學都可以搵到呢種觀念。
永新

永新（粵拼：wing5 san1）係中國江西吉安一個縣，總面積2220平方公里，人口48萬。
櫻井浩司

櫻井浩司（英文：Koji Sakurai；1971年6月2號—），係日本作曲家同音樂製作人。
櫻井直人

櫻井直人（1975年9月2號—）係日本足球員，司職前鋒，效力過浦和紅鑽，東京綠茵，及大宮松鼠。
櫻井孝宏

櫻井孝宏（粵拼：jing1 zeng2 haau3 wang4，日文：さくらい たかひろSakurai Takahiro，1974年6月13號—）係日本男配音員，依家屬於INTENTION。

經歷
櫻井孝宏1974年響愛知縣岡崎市出世，阿爸阿媽係開米屋嘅，而佢就係大仔，有兩個分別細佢三歲同九歲嘅細佬。響一次睇電視期間，無意之中聽到一個關於配音員嘅訪問，覺得好震撼，就由本身想做插畫師，改為想做配音員。
響岡崎城西高等學校、代代木動畫學院（名古屋校）同81演技研究所（東京校）畢業之後，1996年，當時仲喺聲優培訓學校讀書嘅佢，憑住「爆走兄弟」正式出道。聲優培訓學校畢業之後，因為尊敬關俊彥，而決定加入81 Produce。
因為唔知做乜嘢工好，一度諗住唔做配音員，但響1999年有份配數馬暴龍、快感指令同埋地球守護者（地球守護者重係佢第一個配男主角嘅漫畫），諗到自己有機會可以繼續食呢行飯，就決定繼續撈落去。之後曾經攞過聲優獎嘅「海外支持者獎」。後嚟，佢慢慢成為日本配音界嘅一線男配音員，配過唔少出名嘅角色。
2014年，佢改為加入盟友鈴木健一嘅事務所「INTENTION」。
2016年同2018年分別以「虐殺器官」同「哥斯拉：噬星者」兩次出席東京國際電影節。

其他
櫻井孝宏
響娛樂圈入面，同藤原啓治好老友；而櫻井最尊敬嘅前輩除咗關俊彥之外，仲有中尾隆聖、長、置鮎龍太郎、關智一同高山南。
雖然佢成日戴住眼鏡，但其實佢隻眼係正常嘅，完全冇問題，戴眼鏡係為咗畀Fans一種親切感。
畫畫好叻，曾經諗過做插畫師，後嚟因為細個睇過一套電視訪問而改變。雖然係咁，但佢做咗配音員之後都冇放棄畫畫。佢曾經係「Active Raid－機動強襲室第八係－第2季」嘅撈稿設計師；仲係「叛逆的魯魯修」嘅原畫師之一。
好鍾意食壽司，但好憎辣嘢。而佢都唔識煮飯。

配音作品一覽
呢個表唔完整，歡迎加料。
櫻井智

櫻井智 ，係日本嘅一個女藝人同埋配音員。
櫻井正人

櫻井正人（1986年9月25號—）係日本足球員，司職前鋒，效力過富山勝利，及佐川印刷。
櫻井海亞

櫻井海亞（11月14號—）係日本嘅一個女配音員。
櫻井敏治

櫻井敏治 ，係日本嘅一個男配音員。

配音作品一覽
呢個表唔完整，歡迎加料。
櫻井浩美

櫻井浩美 ，係日本嘅一個女藝人同埋配音員。
波士頓馬拉松爆炸案

波士頓馬拉松爆炸案係美國麻省波士頓一件爆炸事件，發生嚮2013年4月15號北美東岸時間下晝2點50分，波士頓科普里廣場。當時波士頓馬拉松終點線附近有兩個炸彈前後爆炸，附近觀眾區同參賽者3死176人受傷，17人重傷。
嚮18號晚，波士頓附近麻省理工學院有人槍殺一名學校警察，警方同疑犯駁火，一死一逃脫。警方指疑人係恐怖分子，呼籲公眾提供消息協助捉人同小心，唔好隨便開門，幾百警員同FBI聯邦調查局探員逐戶搜查。嚮19號，波士頓警方宣佈疑人Dzhokhar A. Tsarnaev已經落網。不過，奧巴馬話要查清楚單案。

疑犯
疑犯沙尼耶夫兄弟係車臣移民，佢哋阿爸認為細佬Dzhokhar係「天使」。佢阿媽閞記者會，質問美國佬點解要整死佢個仔。而FBI以前查過佢阿媽，佢去過美國俾人捉到高買，FBI重懷疑有人教兩個細路仇恨美國。
波多文

波多文（粵拼：bo1 do1 man4，बर' ）係印度阿薩姆邦嘅法定語言之一，屬於漢藏語系嘅薩爾語群，同中國嘅景頗文差唔多。
波多野和俊

波多野和俊（1979年4月2號—）係日本一個男配音員。
波多野豪

波多野豪（1998年5月25號—）係日本足球員，司職守門員，效力FC東京。
波多黎各

波多黎各（英文：Puerto Rico）係美國喺加勒比海嘅一個屬地，官方語言係西班牙文同英文，不過主要講西班牙文。喺西班牙文入面，Puerto Rico嘅意思係「富饒嘅海港」。
波士頓馬拉松

波士頓馬拉松係喺美國馬薩諸塞州波士頓搞嘅一個馬拉松賽跑，1897年開始搞，每年愛國者日（四月第三個星期一）舉行。而家由波士頓田徑協會主辦。佢亦係世界六大馬拉松之一。
2013年4月15日波士頓馬拉松受到恐怖襲擊，造成至少3人死，176人受傷，其中一個死者係中國留學生。
波多野結衣

波多野結衣（日文：波多野結衣(Hatano Yui)；1988年5月24號—）係日本鹹片演員，近畿地方京都府人。2008年出道，因為個樣似臺灣藝人林志玲，所以畀人叫做「暗黑林志玲」。
波多馬克河

波多馬克河係美國東部一條河，起源自西維珍尼亞州，最後流入大西洋，長652公里。
美國立國無耐，各州對美國永久首都位置有唔少爭論，北方各州想喺紐約，但南方各州希望喺南方，最後喺1790年協議好喺南北交界嘅波多馬克河起首都，即係之後嘅華盛頓特區。
漢波德企鵝

漢波德企鵝（學名：Spheniscus humboldti），又叫做洪氏環企鵝，係喺南美洲生活嘅一種企鵝，主要喺秘魯同埋智利沿岸繁殖。漢波德企鵝呢個名，係來自第一個將佢介紹畀西方學界認識嘅德國自然科學家亞歷山大·馮·洪堡。
漢波德企鵝係中型企鵝，成鳥大概65-70厘米高。佢哋個頭係黑色，重有一條白色寬帶由眼後面穿過耳仔一直延伸到下頜附近；有啲背脊重有白色嘅斑點添。
漢波德企鵝係易危物種，主要係由於人捉嗮啲魚，導致唔夠嘢食，族群數量先會下降。依家大概剩番 3,300 到 12,000 隻左右。

趣聞
漢波德企鵝曾經喺北半球被人發現；2002年嘅夏天，阿拉斯加嘅漁民喺阿拉斯加東南沿岸捉到一隻漢波德企鵝，距離佢原本生活嘅地方至少有 11,000 公里遠。由於阿拉斯加冇一間動物園養漢波德企鵝，生物學家覺得企鵝可能原來係智利或者秘魯漁民嘅寵物，喺嗰隻漁船喺阿拉斯加捉魚嗰時走咗。
2012年3月3號傍晚，一隻一歲大嘅漢波德企鵝「337」喺東京葛西臨海水族園走佬，嗰隻企鵝喺無人注意嘅情況底下擒上室外展示設施嘅假山，穿過雙重圍欄中間條隙走佬。逃亡嗰時好多次被啲民眾目擊喺東京灣出沒，但係館方多次嘅圍捕行動都失敗。喺逃亡82日之後，終於喺2012年5月24號被人捉到。
漢法里·戴維

漢法里·戴維（Humphry Davy，1778年12月17號—1829年5月29號）係英國化學家，發現鉀、鈉、鈣、鍶、鋇、鎂、硼呢啲化學元素，亦發明戴維燈，又發現笑氣引人笑嘅特性。
漢榮書局

漢榮書局有限公司（Hon Wing Book Company Limited）係香港名牌書店之一，喺1970年成立，創辦人係過咗身嘅全國政協委員石景宜；專門賣中學、預科同埋大專嘅課本同埋參考書。
漢氏棘茄魚

漢氏棘茄魚（學名：Halieutaea hancocki）係棘茄魚科棘茄魚屬嘅其中一個種。
漢服

漢服，係指漢人嘅衫，同時係一種中國朝代服飾同埋相對於中國少數民族衫嘅漢人服飾嘅概念。有啲專家話，漢人嘅衫喺古代係民族文化交融嘅見證，由南北朝到隋唐，漢人嘅衫一直喺胡化同漢化之間咁互相學嚟學去同變嚟變去，胡人學漢人衫，漢人學胡人衫，喺一路以嚟嘅交流裏面整出嚟啲效果更好更舒服嘅款式，而新款式嘅出現，再慢慢咁俾大家接受，每個時代都有每個時代流行嘅衫。喺清朝，清初滿洲人迫漢人剃髮易服，導致清朝嗰時漢人男人從滿俗、女人就滿漢異俗、漢族品婦從滿俗而平民從漢俗。而今韓國嘅韓服就受到中國明代衫嘅影響，日本嘅和服，亦有借鑒中國唐代風格。

相關歷史
清朝時期嘅漢服同滿服
1644年清兵入關，推行剃髮易服政策，為咗易於辨識順逆，所以強迫統治範圍裡面嘅漢人剃髮易服，清初江蘇人王家楨喺《吃便便雜記》話，禁令鬆時可著明代衣物，嚴時須論罪殺頭。
後嚟因為剃髮易服好難實行，所以清政府做咗妥協同讓步，雖然無撤銷意圖，但手段從最開頭嘅暴力轉為順其自然同潛移默化，採取「移風易俗」政策，好似喺康熙三年，清政府本來想申令禁纏足，但因為漢族士大夫唔鍾意所以無實行到，令到民間髮式衣著雜亂，亦出現咗好多老百姓嘅衫依然為明制嘅情況。後嚟明代官服之類嘅衫喺清朝嘅社會裡面逐漸消失，但係清朝時期嘅兒童、僧侶、道士同女性依然可穿著明代嘅服飾。
清早期到中期，啲官員以外嘅一般漢人百姓都可以著前朝服飾，到咗清中期，漢人男女服飾已基本改咗，到咗晚清時期，絕大多數漢人都自願咁改著滿化服飾。根據乾隆時期朝鮮人所講，朝鮮使者洪大容入北京，漢人幾乎皆唔識明代衣物，洪大容話中國人忘咗本。喺辛亥革命嘅時候，喺中國某啲地區仍然保留咗明代式樣嘅服飾
漢滿婦女嘅髮式喺清朝初期都依然保留住原有嘅樣式，後來隨住互相之間嘅影響，令各自嘅髮式都有咗明顯變化，喺「十從十不從」下，清朝嘅漢族婦女依然可以著明代時期啲衣飾，更加影響咗滿族婦女嘅審美觀。
清朝漢人女性嘅衫
清朝漢人兒童嘅衫
清朝道士嘅衣著
漢水

漢水（粵音：hon3 seoi2）係中國嘅一條河，古名沔水，又叫漢江。佢係揚子江第一長支流，喺長江北岸，長達1532公里。流域面積17.43萬平方公里。
漢水發源自陝西西南部嘅蟠冢山，屬漢中市嘅寧強縣，最終流到湖北省。主源係沮水，途中有堵河、丹江、唐白河匯入，最後喺湖北省城武漢匯入揚子江。因為佢哋合流嘅地方就係武漢市區，結果將武漢市區分成三大部：武昌、漢口、漢陽。
漢水流經嘅主要城市有漢中、安康市、十堰、襄陽、武漢。
丹江口打上嘅幹流係漢水上游，河谷窄，河道彎，長925公里；從丹江口到鍾祥之間係中游，河面開闊啲，沙灘、沙洲多，長270公里；自鍾祥到漢口係下游，長382公里。下游流過江漢平原，河兩邊都修築咗防洪堤壩，相比中游、下游河道收窄咗，容易發洪。

文化
喺古代，古人認為天地之間啲嘢係對應嘅，天上有銀河，對應到地下就係漢水，所以銀河又叫做漢、雲漢、銀漢、河漢、星漢、天漢、漢津。比如《辭海》同《辭源》有：「古謂之雲漢，又名天河、天漢、銀河。」，曹操《觀滄海》「星漢燦爛、若出其裏」，李白《月下獨酌》「永結無情遊、相期邈雲漢」，秦觀《鵲橋仙》「纖雲弄巧，飛星傳恨，銀漢迢迢暗度」。不過有人質疑呢個係望文生義。
章太炎認為，漢族、漢朝同漢水有關，不過今人認為呢個唔妥，因為「漢」嘅古體係「國中大水」，大水係指長江、黃河呢啲。
漢江

漢水，中國華中嘅長江支流，係長江第一長支流，又叫漢江。
漢江 (韓國)，喺朝鮮半島中部嘅河，流過首爾。
比奧科島

比奧科島位於非洲西部畿內亞灣，離喀麥隆岸邊32公里，屬於赤道畿內亞。該島面積2017平方公里，人口13萬（2005年計）。
比嘉諒人

比嘉諒人（1990年10月17號—）係日本足球員，司職中場，效力秋田藍閃電。
比堅尼環礁

比堅尼環礁（英文：Bikini Atoll，亦叫Pikinni Atoll，/ˈbɪkɪˌniː/）係屬於太平洋島國馬紹爾羣島嘅一個堡礁，佢由23個島仔圍住一個面積229.4平方英哩（594.1 km2）嘅潟湖構成。佢嚮2010年7月31號列咗入世界文化遺產，係呢個島國嘅第一個世界遺產。
比堤

伊曼奴比堤（粵拼：ji1 maan6 nou4 bei2 tai4，法文：Emmanuel Petit，1970年9月22號—）係個退咗役嘅法國足球運動員，踢過中場，舊時效力過英超球會阿仙奴。
比奧塔

比奧塔（西班牙文：Biota）係西班牙亞拉岡薩拉戈薩省一座城，住1千人。
比奧比奧大學

比奧比奧大學（西班牙文：Universidad del Biobío）係智利一間大學，1947年創校。
比奧比奧大學有6個學院：
建築學院
自然科學學院
工程學院
教育學與人類學學院
衛生與食品科學學院
工商管理學院
比堅尼

比堅尼係種好少布嘅游水衫，上半部遮乳房，下半部遮下體同屁股。
比堅尼得名自馬紹爾羣島嘅‎比堅尼環礁。皆因呢種游水衫發明嗰時，美國喺比堅尼環礁搞原子彈試爆，而發明者認為呢種游水衫嘅概念好前衛好爆，所以就叫佢做比堅尼。
火星文

火星文（火星人文字），比喻一種網上流行語。因為網民求方便、識字有限或者彰顯個性，就用同音字、近音字、符號取代正字。結果產生唔標準嘅用字，文法奇怪難讀，「地球人唔會明」作為諷刺。個叫法臺灣發明，之後到香港、中國大陸，甚至華僑。
雖然呢種叫法本來係針對中文，但係並唔係中文先有咁嘅現象；例如，火星文喺法文嘅網路世界亦曾經常見。

定義
香港對火星文定義有兩種，具體如下：
狹義有符號、將漢字拆開寫、特別係簡體字，重有符號當字用。唔識就會一頭霧水。
廣義上所有未受到政府教育局 (香港)、考評局等部門規範用語。但係唔同機構會有爭議。

來自方言或外語
港女文
港女文係香港特色火星文一種，泛指「港女」打字好獨特，有種語言密碼形式。
加上未糾正語音情況下，大家發明帶懶音偽廣東話火星文有：：
本字
粵音
普通話讀音
與普通話讀音相似的粵字
相似字粵音

好
ho2
hǎo
巧
haau2
例子：
「陰謀」寫成「陰毛」
「我點算好？」寫成「禾典扇巧？」。
日文用語
你係我好麻吉！（英文match翻成日語再譯中文變成「麻吉」，實際指夥伴）
私今天沒事做。（「私」日文中解「我」）
紅豆泥？（日語「本当に？」意指「真嗎？」）
摳你菊花。（日語「こんにちは」意指「日安」）
火星任務 (2015年電影)

《火星任務》（The Martian）係一部2015年嘅美國科幻電影，由列尼史葛執導，改編Andy Weir（中文：安迪·威爾）嘅2011年英文同名小說《The Martian（中文：火星任務 (小說)）》。主演係麥迪文、謝茜嘉謝西婷、姬絲汀慧、謝夫丹尼爾。
烏拉圭河

烏拉圭河（西班牙文：Río Uruguay）係南美洲東南部一條河，流經阿根廷、巴西同烏拉圭，長1,838公里。
烏德穆爾特文

烏德穆爾特文係烏拉語系芬蘭-烏戈爾語族嘅一種語文，主要喺俄羅斯烏德穆爾特用，約莫有34萬人用。
烏拉圭

面積• 總計176,215 km2（68,037 sq mi）（第89位）• 水域（%）1.5人口• 2016年估計3,427,000（第134位）• 2011年普查3,286,314• 密度18.6/km2（48.2/sq mi）GDP（PPP）2022年估算• 總計947.83億美元（第91位）• 人均26,662美元（第61位）GDP（國際匯率）2022年估算• 總計642.83億美元（第78位）• 人均18,082美元（第45位）堅尼系數（%，2017年）39.5中HDI（2018年）▲ 0.808極高 · 第57位貨幣烏拉圭披索（UYU）時區UTC−3 （烏拉圭時間）行車方向靠右電話區號+598互聯網頂級域.uy∗由於唔同嘅排名表計法未必一樣，上面嘅排名（第幾名/位）同個一覽表入面個排名未必一樣。∗IMF網站嘅人均GDP數字，同用GDP除以上面人口數得出嚟嘅數有可能唔一樣。
烏拉圭東岸共和國（西班牙文：República Oriental del Uruguay）係南美洲東南部一國，面積17.62萬平方公里，北面有巴西，西面有阿根廷，東南面就面向大西洋。2016年人口346.7萬（烏拉圭國家統計局數據），66%信天主教，官方語文係西班牙文。全國分為19個省，首都蒙特維多。
烏拉圭喺1825年8月25號由巴西帝國獨立出嚟，後來8月25號亦成為烏拉圭嘅國慶日。1973年2月軍人政變上台，實行獨裁統治，直到1984年軍政府先至還政於民，烏拉圭恢復返民主憲制。因為呢度風景好靚，社會亦好太平，因此被稱為「南美洲嘅瑞士」。
烏心石

烏心石（學名：Michelia compressa）係木蘭科含笑屬嘅植物，原產臺灣、琉球同日本南部。
烏托邦

（英文：utopia，國際音標：/juˈtoʊpiə/），係一個完美、理想嘅社會嘅諗法，個名由湯瑪士摩爾喺《烏托邦》呢本書入面度嚟，指嗰啲理想完美嘅境界，尤其係法律、政府同埋社會情況。而呢個概念亦都引申咗其他嘅概念出嚟，最突出嘅就係反烏托邦。呢個詞源自希臘文οὐτόπος，οὐ解做「冇」，τόπος，解做「地方」；托寓嗰啲冇可能出現嘅理想社會。而英文嘅同音詞utopia（讀音：/juˈtoʊpiə/），嚟自希臘文εὖτόπος，解做「好嘅地方」，所以呢個詞有兩個意義。但係依家一般都英文嘅解釋，指「完美嘅地方」，而唔代表冇可能出現。
烏拉圭足球代表隊

烏拉圭足球代表隊係代表烏拉圭嘅官方足球隊，由烏拉圭足球總會打理，會出席國際足球賽事好似FIFA世界盃（世界盃）咁。
烏恰

烏恰係中國新疆克孜勒蘇一個縣，人口5.5萬。
永邦

永邦（粵拼：wing5 bong1；英文：Shaun Yu；1974年7月1號—），原名余永邦，係星加坡男創作歌手、音樂製作人兼經紀人。最初係博德曼音樂旗下歌手，而家係永邦亞太娛樂創辦人。

經歷
2004年4月，出首張翻唱專輯《一追再追》，主打歌有《一追再追》、《寂寞公路》、《雙手的溫柔》、《藍雨》、《天真》反應唔錯，其中《一追再追》、《寂寞公路》MTV仲用偶像劇手法拍攝攞到好評。
2007年12月，出第三張創作專輯《願望》。
2009年8月，出第四張創作專輯《魔鬼的眼淚》。

爭議
2005年，佢出嘅珍愛真愛風行精選集入面《Melody》首歌被指抄襲鳥之詩。台灣ACG迷表達不滿，寫信向日本Key直接反應，而Key就向持有版權嘅SONY BMG抗議，最後SONY BMG公開道歉並回收。
永里優季

永里優季（1987年7月15號—）係日本足球員，踢前鋒，曾經喺2004～2016年間為日本女子足球代表隊出場132次，入咗58球。佢代表日本參加過2007年FIFA女子世界盃、2008年夏季奧林匹克運動會、2011年FIFA女子世界盃、2012年夏季奧林匹克運動會同2015年FIFA女子世界盃。
永遠的永遠

《永遠的永遠》係中國歌手關喆發行嘅第二張大碟。喺2009年7月6號由艾回唱片發行。

簡介
呢張專輯收錄咗10首歌。
永野善一

永野善一 ，係日本嘅一個男配音員。

配音作品一覽
呢個表唔完整，歡迎加料。
永遠都會在

《永遠都會在》係中國旅行團樂隊出嘅第六隻大碟。喺2017年7月6號由街聲發行。

簡介
呢隻碟收錄咗8隻歌。
永野愛理

永野愛理，係日本嘅一個女藝人同埋配音員。
永里源氣

永里源氣（1985年12月16號—）係日本足球員，司職中場，效力過湘南比馬，東京綠茵，福岡黃蜂，甲府風林，FC東京，及鳥取飛翔。
永里亞紗乃

永里亞紗乃（1989年1月24號—）係日本足球員，踢前鋒，曾經喺2009～2015年間為日本女子足球代表隊出場11次，入咗1球。佢代表日本參加過2015年FIFA女子世界盃。
毛茛科

毛茛科（粵拼：mou4 gan3 fo1，學名：Ranunculaceae）係被子植物門毛茛目嘅一個科。
毛葶藶

毛葶藶（學名：Draba eriopoda）係十字花科葶藶屬下嘅一個種。
毛蜻蜓

一隻毛蜻蜓搵到嘢食－佢擔住隻花蜂。
毛蜻蜓（英文：hairy dragonfly；學名：Brachytron pratense）係蜻蜓嘅一種物種。

生態
毛蜻蜓鍾意响植物茂密嘅水體度生蛋，噉啲若蟲有得匿埋喺植物裏面避開捕食者。
毛記葵涌

毛記葵涌（港交所：1716）係一間香港公司，響2018年3月28號喺香港聯合交易所主版成功上市。
毛記電視

毛記電視（英文：TVMost），簡稱毛記，有「大大台」之稱，係香港一個網絡媒體平台，由雜誌《100毛》開辦，公司喺2015年3月16號成立，喺2015年5月18號開台，內容主要係用惡搞同抽水形式諷刺時弊，同時影射畀網民、壹傳媒叫「大台」嘅無綫電視。

擬上市
毛記電視嘅母公司毛記葵涌響2017年7月26號正式入紙擬喺香港聯合交易所嘅主板度上市。上市之後，毛記電視就會成為毛記葵涌嘅附屬公司。
毛蟲

毛蟲（粵拼：mou4 cung4 | 英文：caterpillar）係指鱗翅目（包括咗蝴蝶同飛蛾）嘅幼蟲。毛蟲係呢啲昆蟲生命嘅早期階段，形態係條長條形嘅蟲，多數都有毛，不過亦都有啲物種嘅毛蟲係無毛嘅。

食嘢
毛蟲最重要嘅工作就係要猛咁食嘢：絕大多數物種嘅毛蟲都係食齋嘅，食某啲植物維生，例如帝皇斑蝶嘅毛蟲就出嗮名鍾意食乳草嘅葉；啲蝴蝶乸同飛蛾乸生蛋嗰陣，通常會特登將啲蛋生喺毛蟲要食嘅植物身上，噉啲毛蟲一出世就有嘢食；啲毛蟲生咗出嚟就會係噉食嘢，儲起啲養份；佢哋一路食一路脫皮（增齡），去到咁上下就會結蛹－喺蛹嘅階段隻蟲完全唔郁得咁滯，無辦法覓食，所以喺呢段期間，隻蟲正正就係靠毛蟲階段儲起咗嘅養份嚟維生嘅；蛹過一段時間最後就會變成成蟲。
毛蟲好多時都畀人類視為農業上嘅害蟲－有多個物種嘅毛蟲都會食啲重要農作物，會對呢啲農作物造成破壞。

毒蛾科
嗰啲好顯眼嘅長毛其實冇毒，反而係啲好短嘅毒毛成束咁夾喺長毛之間。用肉眼睇，好似冇乜毛咁，仲有啲似天鵝絨咁嘅斑紋，甚至每條毛都好似粉咁幼細。呢啲毒毛就叫做「毒針毛」。
啲毒針毛好易甩，黐落人皮嗰陣會拮到入皮膚入面，然後崩解，咇啲組織胺出嚟（同蚊嘅口水成分一樣），搞到你痕足幾日。通常毛蟲變做蛹嗰陣，會將毒針毛塗喺塊繭上面，成蟲出世後仲會將呢啲毒針毛黐返喺身度。
有啲毒蛾科嘅阿媽喺生蛋嗰陣，會將毒針毛塗喺隻蛋表面，所以就算摸隻蛋都有機會俾刺到。好似毒蛾、茶毒蛾、紋白毒蛾等等，佢哋由第二齡幼蟲開始直到終齡幼蟲都會有毒針毛，而呢啲毒針毛會由終齡幼蟲傳承到繭、成蟲、蛋塊同埋一齡幼蟲，佢哋成世都會帶住毒針毛。
不過，有啲毒蛾科嘅毛蟲，好似舞毒蛾，只係喺第一齡幼蟲嘅時候先有毒針毛，仲有啲毒蛾科嘅毛蟲，好似姬白紋毒蛾、杉毒蛾、大雪毒蛾同埋櫟舞毒蛾等等，根本就冇毒針毛。喺日本，毒性比較強嘅毒蛾科毛蟲有毒蛾、茶毒蛾、紋白毒蛾同黃毒蛾，呢啲就要特別留意。

枯葉蛾科
同毒蛾科一樣，枯葉蛾科嘅幼蟲都有毒針毛。但係，毒針毛多數集中喺胸部，成條帶咁，肉眼都可以見到。當幼蟲受到刺激，佢會彎起胸部，將呢啲毒針毛凸出嚟插啲外敵。呢啲毒針毛通常係收埋喺塊皮摺痕入面，當幼蟲屈起胸部先會露出嚟，好似枯葉蛾、松枯葉蛾、栂枯葉蛾等等。枯葉蛾科嘅幼蟲變做蛹嗰陣，會將毒針毛攝喺繭內側，所以摸繭都會有危險。但係，同毒蛾科唔同，枯葉蛾科嘅成蟲就冇毒針毛。喺日本嘅枯葉蛾科入面，松枯葉蛾、櫟枯葉蛾同竹枯葉蛾係毒性比較強嘅，所以要小心啲。

火燈蛾科
火燈蛾科入面冇乜有毒針毛，好似屋細蛾同佢啲近親種端黃細蛾。而其他種類，好似火燈蛾、白火燈蛾、美國白蛾、桑細蛾同鹿子蛾，基本上都冇毒針毛。

黃毒蛾科、斑毒蛾科
呢啲毛蟲扁扁地，冇乜毛，有啲甚至唔似毛蟲。佢哋有排排短刺，每條刺都有個毒囊晾著，當受到刺激，呢啲刺就會好似打針咁，將毒液射入對方嘅皮膚。呢啲刺叫做「毒棘」。黃毒蛾科嘅幼蟲會有呢種刺，但係斑毒蛾科就只有少數幼蟲有毒棘，好似竹細黑毒蛾、梅透空毒蛾同蘋果葉捲毒蛾咁。就算冇毒棘嘅斑毒蛾科幼蟲，佢嘅身體表面都會有分泌令人作嘔嘅防御液腺體，當受到攻擊時會分泌出嚟。呢啲防御機制可能同黃毒蛾科嗰啲毒棘有啲關連。

用字
睇埋：幼蟲同若蟲
响嚴格嘅昆蟲學上，「毛蟲」淨係指鱗翅目（包括咗蝴蝶同飛蛾）嘅幼蟲：
有好多昆蟲都係行完全變態嘅－呢啲昆蟲一出世嗰陣係條幼蟲，幼蟲個樣同成蟲好唔同，幼蟲生到咁上下會結蛹（完全變態嘅最大特徵），結蛹一段時間之後就變成成蟲；包括蜜蜂同螞蟻等嘅膜翅目、甲蟲同埋鱗翅目，都係行完全變態嘅；呢種做法相對於不完全變態－不完全變態嘅昆蟲一出世嗰陣係隻若蟲，若蟲個樣同成蟲相似，會唔經蛹嘅階段就慢慢變成成蟲，例如蟬、螳螂同蜻蜓都係行不完全變態嘅。
甲蟲同蜜蜂等嘅幼體雖然都係一條條噉形，但嚴格科學用語會叫佢哋嘅幼體做「幼蟲」（larva），淨係得鱗翅目嘅幼蟲先可以嗌做「毛蟲」。

相集
呢樖乳草上面有條帝皇斑蝶毛蟲。（Danaus plexippus）
一條帝王斑蝶毛蟲倒吊，準備結蛹。
骷髏天蛾嘅毛蟲（Acherontia lachesis）
藍老虎飛蛾嘅毛蟲（Dysphania percota）
毛躄魚

毛躄魚（學名：Antennarius hispidus）係躄魚科躄魚屬嘅其中一個種。
毛茛目

毛茛目（學名：Ranunculales）係植物界被子植物門嘅一個目。
毛葉葶藶

毛葉葶藶（學名：Draba lasiophylla）係十字花科葶藶屬下嘅一個種。
毛語錄

毛主席語錄，簡稱毛語錄，俗稱紅皮書、紅部仔，係一本簡體袋裝書，裏面輯錄咗毛澤東嘅文章同埋語錄，曾經影響1960年代唔少中國大陸人嘅政治思想。
津輕海峽

津輕海峽（粵拼：Zeon1  Hing1  Hoi2 Haap6，日文：津軽海峡(Tsugarukaikyō)）係日本嘅海峽，喺本州同北海道之間，連接太平洋同日本海。
洩密者們

《洩密者們》（英文：The Leakers）係2018年港產懸疑片，邱禮濤導演，吳鎮宇、張智霖及佘詩曼領銜主演。2017年6月尾開拍，8月中煞科，2018年6月15號喺中國上畫，6月21號喺香港、澳門、馬來西亞上畫。電影喺檳城拍實景。

劇情
馬來西亞某藥廠利用新型變種傳染病發災難財，一個自稱「洩密者」嘅神秘組織揭發黑幕。藥廠東主個仔同當地記者離奇自殺後，馬來西亞警長李永勤同香港督察王大偉合作追查真相。其後「洩密者」同香港日報記者阮嘉嵐聯絡並會面，兩位警探亦追蹤佢哋動向，三人同「洩密者」交手。

票房
中國大陸上畫大概5個禮拜，最尾總票房係7,058萬人民幣。香港上畫大概兩個禮拜，累計票房收入$2,465,446，位列2018年上半年香港電影票房第10位。
津野田成美

津野田成美（1962年3月14號—）係日本女配音員。
洩密風雲

《洩密風雲》（The Fifth Estate）係2013年美國寫實電影，由創辦WikiLeaks嘅澳洲人阿桑奇嘅事跡改編，由班尼狄甘巴貝治、丹尼爾布爾、史丹尼杜斯、羅娜蓮妮主演，標干頓執導。
津田英治

津田英治 ，係日本嘅一個男配音員。

配音作品一覽
呢個表唔完整，歡迎加料。
津田美波

津田美波 ，係日本嘅一個女藝人同埋配音員。
津貼

津貼（粵拼：zeon1 tip3；英文：subsidy / government incentive）係指由政府出錢資助某啲活動，通常係作為政策嘅一部份。
簡單例子，想像政府想鼓勵啲人生細路，就出津貼，畀啲夫婦每生一個細路就有若干錢收，畀佢哋攞啲錢嚟買奶粉等嘅嘢。
無量大數

無量大數係古印度計數單位之中最大嘅數值，即係冇得再大咁解，指數記數法：1068。
亦有另一個計法係，無量指1068，大數指1072。
無量大數又可以再細分為無量、十無量、百無量、千無量、大數、十大數、百大數、千大數。
元代朱世傑嘅《算學啓蒙》第一次記載無量大數。無量數不可思議（10120） 嘅萬萬倍 10128。
日本《塵劫記》一書自寬永8 年出版後第一次記載無量大數。
万進（現代公認）
無錫話

無錫話，又叫做無錫腔（無錫話：無錫言語／無錫閒話 （ 发音 (幫手·有關)）或者無錫話 （無錫話發音：[vu˨˨˧ siɪʔ˦ ɦu˨]））係中國江蘇省無錫市嘅話，屬於吳語太湖片蘇滬嘉小片。哩種話同蘇州話、上海話好似，亦有常州話啲特點。
狹義上，無錫話淨係指無錫市區度嘅話；而廣義上，成個舊時無錫縣啲話都算做無錫話。 無錫話從各個方面都表現出過渡性質，東部嘅方言接近蘇州，西部嘅方言接近常州。

聲母
下便個表列出嘅係無錫話啲聲母，同時有普通話對應聲母作為對照。由於無錫話有文白異讀嘅情況，有啲字會加腳注以表明係文讀文定白讀白。

韻母
下便個表列出嘅係無錫話啲韻母。

聲調
無錫話同其他嘅吳語方言一樣，有複雜嘅廣式連讀變調系統，聲調可以分為兩種：「單字調」同「連續調」。單字調係單個漢字喺無錫話當中嘅讀法；而連續調係喺實際講嘢當中出現嘅調，劃分嘅單位係一個語流而唔係單字，比如話一個單詞或者一個詞組短語。

單字調
根據《現代吳語的研究》當中嘅抽樣調查，無錫話嘅聲調一共有八個（平上去入四聲各因聲母清濁分為陰陽）。

連續調
連續變調嘅規律至今仍然眾說紛紜。趙元任喺《現代吳語的研究》當中曾經指出無錫話連續變調嘅一個特點：陰平字單讀時唔專門分別，兩字相連上字係陰平時（香山，標標），兩字嘅全調類似一個上聲字，亦就成平時講嘅「無錫腔」。

詞彙
無錫話嘅詞彙基本上同周圍嘅其他吳語方言相同。以下幾個表列出無錫話嘅一啲詞。

電視劇
武林外傳 - 第三回第十三分零二秒，對住佟掌櫃催魚香肉絲嗰個顧客所講嘅就係無錫話。

其它
從20世紀尾開始，方言節目喺中國好多地方電視台異軍突起，無錫電視台都陸續推出咗用無錫話主持嘅電視節目。例如：
《洋蔥頭講勁頭》
《阿福聊齋》
《扯扯老空》
無錫骨

無錫骨，又叫無錫排骨，係起源自江蘇無錫嘅嘢食，用到黃酒同豉油炆排骨。
無錫地鐵

無錫地鐵係中國江蘇無錫嘅地下鐵系統，2014年7月1號開通頭一條線，而家暫時有97個站，長145公里。
無量壽經

《無量壽經》，又叫《佛說無量壽經》，係漢傳佛教嘅淨土宗嘅三大經典其中一本，記載咗淨土宗大部份修行方法。
汧陽

汧陽，簡化字寫做千陽，係中國陝西寶雞一個縣，總面積959平方公里，人口13萬。
汨水

汨水（汨讀覓）係中國一江，喺湖南。汨水同羅水匯合後叫汨羅江。
污染

污染，係天災人禍對環境散播危險物質，超乎自然能夠淨化能力。污染對自然生態、人同動物健康造成危害。
汧水

汧水（汧讀軒）係中國一江，出自陝西隴縣，東南流入渭水。
污水

污水，又叫廢水，係指受水質污染嘅水。現代社會一般會用污水渠收集污水，送到污水處理廠淨化，先至排去河或者海。
污水處理

污水處理（英文：Sewage treatment）係處理污水嘅過程，用物理、生物學同化學方式整走污水入面嘅污染物。
污糟嘢

污糟嘢係令到人嘅皮膚、衫褲或者其他嘢唔乾淨嘅物質，通常都係一啲泥或者塵，可以用毛巾或者其他清潔架撐整返乾淨。
「污糟嘢」呢個詞亦都用嚟形容靈異事件。
池間琉杏

池間琉杏（日文：池间 琉杏／池間琉杏 Ikema Ruan，韓文：이케마 루안，2004年3月16日—），係日本嘅一位女歌手同埋演員，佢嘅所屬經紀公司係KISS Entertainment，佢都係原日本女團KISS GIRL'S嘅成員同埋亞洲女團Gen1es嘅成員。2021年，佢參加咗韓國嘅選秀節目《Girls Planet 999》。跟住喺2024年參加咗WeTV嘅選秀節目《創造營亞洲》。最終喺總决賽得到第二名，成為亞洲女團Gen1es嘅成員之一。

佢嘅經曆
Ruan來自日本沖繩，佢喺福岡市出世，爸媽都係來自於石垣島。佢四歲個陣返到石垣島，小學四年級搬到那霸。佢嘅阿爸最拿手係沖繩嘅傳統樂器三味線，所以三味線亦都成為咗Ruan嘅愛好。Ruan最鍾意嘅運動係排球，佢小學二年級開始打排球，持續咗七年，同學校排球隊獲得那霸地區第三名、沖繩縣第八名嘅成績。2021年，Ruan通過咗Kiss Entertainment嘅面試，搬到東京開始咗自己嘅演藝職業生涯。
污水渠

污水渠（英文：Sewer）係收集污水嘅基建設備，皆因好多渠都起響地底，所以又叫下水道。
液體狀態機

液體狀態機（liquid state machine，LSM）係脈衝神經網絡嘅一種。一部液體狀態機會有一大柞人工神經細胞，當中
每一粒呢啲細胞會由輸入層或者第啲細胞嗰度接到到會隨時間變化嘅輸入，foreach 細胞，；
細胞之間嘅連繫係隨機化嘅，唔分層（所以本質上會係遞迴神經網絡）；
輸出可以係「個網絡整體嘅啟動嘅時空規律（spatiotemporal pattern）」。
液體檢測儀

，又嗌液體安檢儀或液體探測儀，係種專門用嚟檢測啲人有冇帶咗易燃易爆或有害有毒或帶腐蝕性液體嘅檢測裝置。佢主要用嚟檢查人所帶啲行李入面，若果帶有樽裝或杯裝、罐裝啲液體，佢可以進一步繼續檢查啲液體係唔係存在威脅性。

由來
初期好多人流密集嘅公眾場合同機密場所好少對待乘客究竟帶咗啲乜液體，即使係1987年11月29號同1994年12月11號先後爆發嘅大韓航空858號班機失事同菲律賓航空434號爆炸案都冇提到液體安檢嘅行為（除咗1995年1月21～22號間嗰單俾臥底舉報有液體炸彈裝置而穿煲之外）。2001年，由於美國爆出震驚全球嘅911事件發現到係阿蓋達組織所為，重喺2006年8月9號爆出震驚全球嘅跨大西洋航班恐怖襲擊陰謀之後，令美國同加拿大、英國等發達國家開始接受更加嚴格嘅安檢措施，包括將液體安檢列入到巡查範圍。隨後好多國家都一窩蜂噉開始借鑒歐美嘅嚴格安檢措施行為。
期間一直都冇檢查液體嘅相關檢測儀器，直到2009年10月20號，總部喺德國北萊茵－西法倫科隆行政區嘅于利希研究中心（德文：Forschungszentrum Jülich）研發咗種可以喺短時間內查到入面裝嘅係乜液體嘅檢測儀重成功通過相關測試。隨後從2010年開始，逐漸喺各大人流密集嘅公眾場合同機密場所開始用呢套裝置。

原理
部份液體檢測儀成日出嗰兩隻符號。檢測液體時：出現左圖嘅類似符號係證明液體係安全，可以通過。出現右圖嘅類似符號係證明液體係危險，唔畀入閘。
液體檢測儀嘅主要原理有拉曼光譜、熒光淬滅技術、地面敏銳雷達技術、及介電常數呢四種技術檢測，但多數都圍繞X光斷層影相可以測到待測液體入面嘅導電物質嘅介電常數同傳導率，而得出液體係唔係易燃易爆或有害有毒或帶腐蝕性。佢同待測液體嘅所在容器嘥士、厚度，及檢測儀同容器之間嘅空氣間隙無關。
一般嚟講，若果測到嘅液體係安全嘅，檢測儀着綠燈兼冇聲響、顯示屏會顯示白底綠字或綠底白字嘅剔；若果測到嘅液體係危險嘅，檢測儀着紅燈兼有聲響、顯示屏會顯示白底紅字或紅底白字嘅交叉。

應用
液體檢測儀一般喺火車站、機場、地鐵、汽車客運站、港口、領事館、差館、消防局、法院、邊境站、軍隊、監獄、體育場館、戲院、大型會議場所，及部分圖書館、博物館、商場等人流密集或涉及機密嘅有關場所用到。
涵江

涵江係中國福建莆田一區，面積752平方公里，人口42萬。
涼州區

涼州區（粵拼：loeng4 zau1 keoi1）係喺中國甘肅武威嘅一個區。呢度面積加埋有4,907平方公里。喺2020年嗰陣，約莫88萬人響度住緊。
涼本秋穗

涼本秋穗 ，係日本嘅一個女藝人同埋配音員。
沉睡谷傳說

《沉睡谷傳說》（英文：The Legend of Sleepy Hollow）係一個好出名嘅美國恐怖短篇故仔，1820 年出版，背景設喺 1790 年嘅紐約嗰頭。

情節
《沉睡谷傳說》嘅主角係迷信、生得瘦蜢蜢嘅教書先生弈卡博·卡靈。
故仔開始嗰陣，卡靈佢啱啱搬到紐約州嘅沉睡谷住。沉睡谷不溜出晒名多鬼故同怪事，當中最出名嘅係「空氣當中所有怪異力量嘅司令」—無頭騎士。無頭騎士嘅傳說係噉：據講從前有個士兵，佢參與美國獨立戰爭嘅其中一場戰鬥，途中畀砲彈打甩咗佢個頭，而自從嗰時開始佢嘅靈魂就一路四圍流浪，想搵返佢個頭。
弈卡博同鎮上嘅婦女有往來：佢得閒會走去幫手照顧牲畜或者斬柴，而且作為一個老師，佢時不時都會幫啲婦女睇住甚至湊吓細路；因為噉，唔少鎮上嘅婦女都對佢有好感。同時弈卡博又好沉迷啲神怪嘢，成日走去聽鎮上嘅一眾阿婆講神怪故仔，聽勻晒啲講鬼、高扁同鬼屋嘅傳言，而無頭騎士嘅傳說佢自然係聽到耳熟能詳。
弈卡博睇中咗貌美嘅後生女卡蒂蓮娜。卡蒂蓮娜屋企有錢而且佢又係獨生女，弈卡博諗住自己只要同卡蒂蓮娜結到婚，就可以名成利就。同時佢嘅情敵亞伯拉罕·凡·布魯特知佢想點，就連番噉整蠱佢。於是弈卡博同布魯特嘅關係就日趨惡劣。有一日，弈卡博出席卡蒂蓮娜屋企嘅聚會，喺聚會上跳舞同埋聽鎮民講鬼故。聚會過後，佢私底下向卡蒂蓮娜求婚，但卡蒂蓮娜對佢並冇興趣。
畀卡蒂蓮娜拒絕咗嘅弈卡博，死死哋氣噉騎住佢隻馬返屋企。喺路上，弈卡博騎住馬通過樹林入面幾笪相傳鬧鬼嘅地方。弈卡博喺宴會上聽埋晒啲鬼故，成個人都疑神疑鬼噉。騎騎吓，佢個腦開始想像有鬼出現，然後佢就見到沼澤裏面有個著住斗篷嘅怪人騎住隻馬企咗喺度。覺得不安嘅弈卡博想走，點知下一刻佢就見到，神秘人個頭原來係甩咗落嚟嘅，個頭放咗喺馬鞍上面。嗰一刻，弈卡博嚇到冇咗半條命，嗱嗱臨快馬加鞭想走。無頭騎士亦快馬追上嚟。弈卡博隻馬跑得夠快，佢以為自己可以擺脫無頭騎士，但無頭騎士跟住就一手攞起佢個頭，將個頭掟向弈卡博。掟中。弈卡博就墮咗馬，然後佢就不省人事。
呢幅畫描繪《沉睡谷傳說》入面主角弈卡博·卡靈畀無頭騎士追嘅情景。呢幅畫描繪《沉睡谷傳說》入面主角弈卡博·卡靈畀無頭騎士追嘅情景。
到咗第二朝，啲人發現弈卡博隻馬喺主人屋企門前食草，但係冇人知道弈卡博嘅行蹤，啲人淨係喺事發現場搵到一個爛咗嘅南瓜。過咗冇幾耐，卡蒂蓮娜嫁畀布魯特，而唔少鎮民留意到，布魯特彷彿好似知道弈卡博去咗邊。鎮上面嘅阿婆就繼續講神怪故事，話弈卡博畀無頭騎士帶走咗，仲開始出現傳說，話有人目擊弈卡博嘅靈魂喺沉睡谷流連。

詮釋
順帶一提，對於呢個故仔嘅一個常見理解係，無頭騎士查實係布魯特假扮嘅，而個爛南瓜就係用嚟掟弈卡博嘅假頭。嗰晚弈卡博畀「無頭騎士」打暈咗之後就嚇到從此遠離沉睡谷，亦有可能係畀布魯特殺死咗。
沉迷打機

沉迷打機（英文：Video game addiction）顧名思義係指緊一個人打機打到上癮，成日會廢寢忘餐噉打。
沉積岩

沉積岩（粵拼：cam4 zik1 ngaam4），又叫水成岩，係石頭類型，由岩石風化產物同火山噴發物經過水流、風或者冰川嘅搬運，甚至係生物沉積成形嘅。可以分為三類：
碎屑沉積岩，仲可以碎屑大細分類，包括礫岩、砂岩、頁岩
生物沉積岩，包括石灰岩、燧石
化學沉積岩，包括岩鹽、石膏
當中前兩種，尤其係幼細嘅碎屑沉積岩同石灰岩都有機會收埋化石，亦都因此可能係尋找化石燃料嘅指標。佢哋亦都因此可以透露古代嘅氣候同環境。
沉積物

沉積物係河流水流入面嘅固體因為種種原因嚮水流慢落嚟時下沉而成嘅物質。
沉積物日新月異會一層一層咁冚落去有可能成為沉積岩。
沉香

沉香，藥一種，香一種。本身樹脂來，出自沉香屬嘅樹，樹受真菌感染，會滲出樹脂防衞，香氣散逸。木質同樹脂結合，是為沉香，沉香色變深，密度大，有時重過水，就會沉落水，所以水沉香，或者沉香。由於係木，亦叫沉香木。
沉香屬有唔少品種，華南有牙香樹，出土沉香，印度同南洋有沉香樹，出沉香。辨認香氣或知品種來源。
由於沉香需求大，頂級會去到天價，所以舊時斬咗好多樹，今下唔少品種頻危，野生買少見少，要受保護。如今唔少地方，都會自行種樹，出產沉香。
沉香香氣獨特，陳雜而宜人，難以代替。古印度經典吠陀，已有提及，自始宗教有不解之緣。有唔少宗教品用沉香制，如佛珠等。
沉神星

沉神星（Leukothea），即係小行星35，係太陽系小行星帶嘅一粒小行星，喺1855年4月19號發現。
滕德靈

滕德靈（英文：Tendring）係英國一個非都市區，屬於雅息士郡，人口約141,200。
滕氏

滕係唐人姓氏，喺《百家姓》裏頭排第73位。

名人
滕麗名，香港女演員、歌手
呢篇滕氏係同姓氏有關嘅楔位文章，重未寫完嘅。麻煩你幫手充實佢。
滕海濱

滕海濱（簡化字：滕海滨，1985年1月2號—）係中華人民共和國體操運動員，北京出世。
滕王閣

滕王閣係中國江西南昌一座樓閣，喺贛江東岸，大唐永徽四年（653年）起，之後歷代都修葺同重建過好多次，喺1927年喺軍閥混戰入面燒毀後，曾經荒廢咗幾十年，到1989年先至再重新起返好。
歷代好多文人都用滕王閣創作，包括唐代嘅王勃、宋代嘅蘇轍。
滔啤

滔啤（英文：Two pair）係啤牌組合，五隻牌入面要有兩組兩隻相同點數嘅牌，機會率有4.75%。「滔啤」呢個名係嚟自「Two pair」嘅音譯。
滔滔千里心

《滔滔千里心》係一首為1991年華東水災同埋2009年台灣八八水災災民籌款嘅合唱歌曲。喺香港，1994年華南水災、1998年中國水災、2004年南亞海嘯同埋2021年7月河南水災嘅賑災活動亦有唱呢首歌。
呢首歌改編自保羅·西蒙嘅《Bridge over troubled water（英文：Bridge over troubled water）》，並由周禮茂填詞。歌曲收錄喺2007年發行嘅《20/20+ - 周禮茂20年作品集》雜錦唱片入面，仲有譚詠麟嘅《我的生命我的愛》入面。

文化影響
隨著中港關係轉差，有啲人覺得就算捐錢支持中國大陸有需要嘅人，佢哋都唔會感恩，反而會喺其他問題無理取鬧批評香港人；加上中國近年經常對外強調自己經濟崛起，於是香港高登音樂台喺2021年河南大水嘅時候改編咗呢首歌，歌名叫做《捐毛千里心》，話香港人唔需要喺呢件事上面幫中國。
滕州

滕州係中國山東棗莊一個縣級市，總面積1485平方公里，人口159萬。
泫希

泫希（英文：Aria Lam；1997年6月9號—），原名林芷彤，係香港女歌手，2020年出道。佢個藝名係公司特登搵師傅改，「泫」有朝早霧水意思，希望保持初心；「希」就代表希望能用自創歌感染人哋嘅生命。頭一隻派台歌《Take Care》有三個版本，分別係粵語、國語同英文：「比較擅長國語同英文歌，唱廣東話歌咬字有待改進」。